《赴京道中寄惟起惟扬二弟 其一》
明代·徐熥

我行值炎暑，倏忽还徂秋。眷言念同气，惄然生百忧。

驰晖不可驻，逝水无停流。感兹岁月驶，怅以道路脩。

悲端起中夜，梦寐居林丘。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。